Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 679/14/7707	Prešov, 1.7.2015
EEČ : 2-58-463-2015

U Z N E S E N I E

Trestná vec:	obvinená XXXXX a spol. 
Prečin:	

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno e Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 07.10.2014 medzi 13.00 hod. až 14.00 hod. po spoločnej dohode  s  mal. XXXXX, nar. XXXXX, trv. bytom XXXXX, okr. XXXXX, vošli cez neuzamknutú bránku na pozemok rodinného domu v obci XXXXX, okr. XXXXX, kde mal. XXXXX dvojhrotovou kopačkou na zemiaky, ktorú našiel na pozemku, vypáčil vstupné dvere do rodinného domu a všetci spoločne vošli dnu, pričom z priestorov rodinného domu ukradli príbory, pohár na pivo, kolieskové korčule, šedé botasky, fľašu vína a z pozemku rodinného domu kovovú misku a sekeru, čím pre poškodeného XXXXX XXXXX, nar. XXXXX, trvale bytom XXXXX spôsobili krádežou škodu vo výške 53,65 Eur a poškodením zariadenia škodu vo výške 20,-Eur,

ak obvinený nebol v čase činu pre nepríčetnosť trestne zodpovedný a ak obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie. 

Odôvodnenie:
         Uznesením vyšetrovateľa PZ z Okresného riaditeľstva PZ, Odboru kriminálnej  polície XXXXX, sp. zn.: ČVS: ORP-1144/2-VYS-PO-2014 zo dňa 25.11.2014 bolo  podľa § 206 ods.1 Trestného poriadku vznesené obvinenie ml. XXXXX a obv. ml. XXXXX za prečin porušovanie domovej slobody podľa  § 194 ods.1, ods. 2 písm. c) Trestného zákona v jednočinnom súbehu s prečinom krádeže podľa § 212 ods. 2 písm. a) Trestného zákona spáchaného formou spolupáchateľstva podľa § 20 Trestného zákona, na tom skutkovom základe, ako je to uvedené vo výroku tohto uznesenia.

         Dňa 04.05.2015 vo veci konajúci vyšetrovateľ PZ predložil po ukončení  vyšetrovania, spolu s návrhom na zastavenie trestného stíhania na tunajšiu prokuratúru vyšetrovací spis, sp. zn.: ORP-1144/2-VYS-PO-2014, preskúmaním ktorého som zistila, že návrh vyšetrovateľa PZ je opodstatnený a dôvodný.

          Na základe príkazov Okresného súdu v Prešove, sp. zn.: 0Tp 552/15  zo dňa 07.04.2015 a sp. zn.: 0 Tp 553/15 zo dňa 07.04.2015, boli za účelom vyšetrenia duševného stavu obv. ml. XXXXX a obv. ml. XXXXX  podľa § 142 ods. 1 Trestného poriadku, uznesením vyšetrovateľa PZ, sp. zn.: ČVS:ORP-1144/2-VYS-PO-2014 zo dňa  08.04.2015 pribratí do konania dvaja znalci z odboru psychiatrie. 

          Zo záverov znaleckého posudku č. 61/2015 zo dňa 17.04.2015, vypracovaného znalcami z odboru Zdravotníctva a farmácie, odvetvia Psychiatrie, zažurnalizovaného vo vyšetrovacom spise na č. l. 63-76 bolo zistené, že  obv. ml. XXXXX v čase spáchania trestného činu netrpela a ani toho času netrpí na žiadnu duševnú poruchu ani chorobu v zmysle psychózy, u obvinenej ide o Imbecilitas mentis ( Stredne ťažká mentálna retardácia), kde vzhľadom na výrazný deficit kognitívnych funkcií v čase spáchania trestného činu nebola schopná  rozpoznať protiprávnosť a nebezpečenstvo svojho konania a nebola schopná svoje konanie ovládať. Taktiež vzhľadom na výrazný deficit kognitívnych funkcií obvinená nie je schopná chápať zmysel trestného konania.

         Zo záverov znaleckého posudku č. 63/2015 zo dňa 18.04.2015, vypracovaného znalcami z odboru Zdravotníctva a farmácie, odvetvia Psychiatrie, zažurnalizovaného vo vyšetrovacom spise na č. l. 77-90 bolo zistené, že  obv.ml. XXXXX v čase spáchania trestného činu netrpel a ani toho času netrpí na žiadnu duševnú poruchu ani chorobu v zmysle psychózy, u obvineného ide o Debilitas mentis ( Ľahká mentálna retardácia), kde po zohľadnení rozumovej a mravnej vyspelosti obvineného aj napriek nižšiemu intelektu tento v čase spáchania trestného činu bol schopný rozpoznať protiprávnosť a nebezpečenstvo svojho konania, ale jeho ovládacia schopnosť vzhľadom na jeho zvýšenú sugestibilitu, impulzivitu v čase spáchania trestného činu bola podstatne znížená a aj keď obvinený pri znížení svojich rozumových schopností je síce schopný chápať zmysel trestného konania,  nie je schopný sa však dostatočne brániť.

        Podľa § 215 ods. 1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

        Podľa § 215 ods. 1 písm. f) Trestného poriadku prokurátor zastaví trestné stíhanie, ak obvinený je mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie. 

       Vzhľadom na zistené závery znaleckých posudkov považujem za preukázané  vyššie uvedené skutočnosti a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
   Proti tomuto uzneseniu je prípustná sťažnosť, ktorú je možné podať   do 3 dní odo dňa jeho oznámenia na tunajšiu prokuratúru.
   O sťažnosti rozhodne Krajská prokuratúra v Prešove. 	
   Sťažnosť má odkladný účinok /§ 215 ods. 6 Tr. poriadku/.

JUDr. Mária Eštoková
prokurátorka